b'\n_START_ARTICLE_\nSlovenska legija\n_START_PARAGRAPH_\nSlovenska legija je bila v letih 1941 do 1943 ilegalna voja\xc5\xa1ka organizacija Slovenske ljudske stranke._NEWLINE_Priprave na organiziranje ilegalnih skupin za predviden nastop prozi okupatorju so se pod vodstvom Rudolfa Smersuja za\xc4\x8dele konec aprila 1941. Ustanovni sestanek Slovenske legije je bil 29. maja 1941, v Ljubljani. Udele\xc5\xbeilo se ga je 12 delegatov slovenske ljudske stranke, mladinske jugoslovanske radikalne skupnosti, Zveze zadru\xc5\xbenih delavcev, Zveze zdru\xc5\xbeenih delavcev, Zveze fantovskih odsekov in Kme\xc4\x8dke zveze, Glavne programske to\xc4\x8dke so bile zbiranje oro\xc5\xbeja ter vsestranske priprave na odpor proti okupatorju ob ugodnem trenutku, zbiranje voja\xc5\xa1kih informacij za zavezni\xc5\xa1ko vojsko ter \xc5\xa1irjenje zavezni\xc5\xa1ke propagande. Vodja legije je bil Smersu, , oktobra 1943 pa ga je nadomestil Mirko Bitenc. Delo legije je usklajeval deset\xc4\x8dlanski odbor, pomembnej\xc5\xa1i \xc4\x8dlani pa so prevzeli posamezne oddelke; Smersu je vodil organizacijski oddelek, Albin \xc5\xa0majd obve\xc5\xa1\xc4\x8devalnega, , Jo\xc5\xbee Sodja propagandnega, oddelek za oro\xc5\xbeje ter voja\xc5\xa1ke in tehni\xc4\x8dne zadeve je vodil Ernest Peterlin. Vsi novi \xc4\x8dlani, ki so vstopili v legijo so morali prise\xc4\x8di. Novembra 1941 je Slovenska legija za\xc4\x8dela izdajati glasilo Svobodna Slovenija, ki ga je do konca vojne urejal Milo\xc5\xa1 Stare, . S pomo\xc4\x8djo Slovenske ljudske stranke se je legija zelo hitro raz\xc5\xa1irila in je imela konec leta 1941 \xc4\x8dlane \xc5\xbee v vseh ob\xc4\x8dinah Ljubljanske pokrajine. Osnovne celice Ljudske fronte so bile trojke, ki so se povezovale v roje, ti v desetine, te pa v ob\xc4\x8dinske \xc4\x8dete; najve\xc4\x8dje enote pa so bili bataljoni Slovenske legije. Konec leta 1941 je legija \xc5\xa1tela okoli 5.000 pripadnikov, kasneje pa narasla na okoli 8.000 pripadnikov. Te\xc5\xbei\xc5\xa1\xc4\x8de delovanja legije je bil sprva na zbiranju obve\xc5\xa1\xc4\x8devalnih podatkov, ki jih je vodstvo prena\xc5\xa1alo ustreznim britanskim obve\xc5\xa1\xc4\x8devalnim slu\xc5\xbebam in begunski vladi v Londonu. Zaradi vedno ve\xc4\x8djega strahu pred partizani pa se je zanimanje legije vedno bolj obra\xc4\x8dalo k revolucionarnemu nasprotniku. Tako je imela legija poleti 1942 pomembno vlogo pri organiziranju Prostovoljne protikomunisti\xc4\x8dne milice. Po kapitulaciji fa\xc5\xa1isti\xc4\x8dne Italije je vodstvo legije pomagalo pri organizaciji Slovenskega domobranstva ter vsem svojim \xc4\x8dlanom ukazalo naj se vklju\xc4\x8dijo v domobranske enote. Nekateri \xc4\x8dlani Slovenske legije, ki so \xc5\xa1e ostali v ilegali, pa so se kasneje vklju\xc4\x8dili v Slovensko narodno vojsko.'